**REZULTATI POSLOVANJA PODUZETNIKA U DJELATNOSTI PROIZVODNJE VINA**

**I UZGOJA GROŽĐA U 2022. GODINI**

Prema podacima iz obrađenih godišnjih financijskih izvještaja, u djelatnosti proizvodnje vina od grožđa (NKD 11.02), u 2022. godini poslovalo je 275 poduzetnika koji su imali 1.376 zaposlenih, što je u odnosu na prethodnu godinu povećanje broja zaposlenih za 3,2%. Promatrana skupina poduzetnika ostvarila je 908,9 milijuna kuna ukupnih prihoda, 889,8 milijuna kuna ukupnih rashoda, dobit razdoblja od 64,2 milijuna kuna, gubitak razdoblja od 52,3 milijuna kuna te su iskazali pozitivan konsolidirani financijski rezultat u iznosu od 11,9 milijuna kuna, u odnosu na 7,7 milijuna kuna neto dobiti u 2021. godini. Zabilježeno je povećanje ukupnih prihoda za 16,3%, ukupnih rashoda za 15,7%, dobit razdoblja za 5,9% te smanjenje gubitka razdoblja za 1,3%. Od ukupnog broja poduzetnika u djelatnosti proizvodnje vina od grožđa, 62,5% poduzetnika poslovalo je s dobiti, dok je 37,5% iskazalo gubitak razdoblja.

U djelatnosti uzgoja grožđa (NKD 01.21), u 2022. godini, poslovalo je 126 poduzetnika koji su imali 791 zaposlenih. Spomenuti poduzetnici iskazali su pozitivan konsolidirani financijski rezultat (43,6 milijuna kuna), u odnosu na prethodno razdoblje kada su ostvarili neto dobit od 30,8 milijuna kuna. Od ukupnog broja poduzetnika u djelatnosti, s dobitkom je poslovalo njih 73,8%. Ukupni ostvareni prihodi poduzetnika promatrane djelatnosti iznosili su 423,7 milijuna kuna, što je povećanje od 17,4% u odnosu na prethodnu poslovnu godinu. Ukupni rashodi povećani su za 14,8%, dobit razdoblja povećana je za 29,1% (55,6 milijuna kuna), dok je gubitak razdoblja (12,1 milijun kuna) smanjen za 1,8% u odnosu na 2021. godinu.

**Tablica 1. Osnovni financijski rezultati poslovanja poduzetnika u djelatnosti NKD 01.21 i 11.02 u 2022. godini**

(iznosi u tisućama kuna, prosječne plaće u kunama)

|  |  |  |  |  |  |  |
| --- | --- | --- | --- | --- | --- | --- |
| **Opis** | **NKD 01.21 Uzgoj grožđa** | | | **NKD 11.02 Proizvodnja  vina od grožđa** | | |
| **2021.** | **2022.** | **Indeks** | **2021.** | **2022.** | **Indeks** |
| Broj poduzetnika |  | 126 | - |  | 275 | - |
| Broj dobitaša | 86 | 93 | 108,1 | 166 | 172 | 103,6 |
| Broj gubitaša | 36 | 33 | 91,7 | 96 | 103 | 107,3 |
| Broj zaposlenih | 755 | 791 | 104,8 | 1.333 | 1.376 | 103,2 |
| Ukupni prihodi | 361.015 | 423.679 | 117,4 | 781.790 | 908.928 | 116,3 |
| Ukupni rashodi | 326.444 | 374.802 | 114,8 | 769.295 | 889.841 | 115,7 |
| Dobit prije oporezivanja | 46.850 | 60.936 | 130,1 | 65.471 | 71.387 | 109,0 |
| Gubitak prije oporezivanja | 12.279 | 12.059 | 98,2 | 52.975 | 52.299 | 98,7 |
| Porez na dobit | 3.774 | 5.307 | 140,6 | 4.813 | 7.176 | 149,1 |
| Dobit razdoblja | 43.076 | 55.629 | 129,1 | 60.659 | 64.214 | 105,9 |
| Gubitak razdoblja | 12.279 | 12.059 | 98,2 | 52.977 | 52.303 | 98,7 |
| **Konsolidirani financijski rezultat – dobit (+) ili gubitak (-) razdoblja** | **30.797** | **43.570** | **141,5** | **7.682** | **11.911** | **155,0** |
| Izvoz | 16.888 | 20.825 | 123,3 | 37.349 | 41.868 | 112,1 |
| Uvoz | 13.218 | 25.154 | 190,3 | 9.563 | 18.911 | 197,8 |
| Trgovinski saldo | 3.671 | -4.329 | - | 27.785 | 22.956 | 82,6 |
| Bruto investicije samo u novu dugotrajnu imovinu | 19.780 | 17.518 | 88,6 | 13.611 | 13.546 | 99,5 |
| Prosječna mjesečna neto plaća po zaposlenom | 5.001 | 5.461 | 109,2 | 5.526 | 6.212 | 112,4 |

*Izvor: Fina, Registar godišnjih financijskih izvještaja*

Prosječna mjesečna neto plaća zaposlenih kod poduzetnika u proizvodnji vina od grožđa u 2022. godini iznosila je 6.212 kuna, što je za 12,4% više u odnosu na prethodnu godinu te za 10,9% manje od prosječne mjesečne neto plaće zaposlenih kod poduzetnika na razini RH (6.973 kune). U djelatnosti uzgoja grožđa obračunata je prosječna mjesečna neto plaća u iznosu od 5.461 kuna, što je 9,2% više u odnosu na 2021. godinu.

U djelatnosti proizvodnje vina od grožđa ostvaren je pozitivan trgovinski saldo od 23 milijuna kuna. Uvoz je povećan za 97,8%, a izvoz za 12,1%. U djelatnosti uzgoja grožđa izvoz je povećan za 23,3%, uvoz za 90,3%, te je iskazan trgovinski deficit u iznosu od 4,3 milijuna kuna, u odnosu na 2021. godinu kada je ostvaren trgovinski suficit od 3,7 milijuna kuna. Analiza investicija pokazuje smanjenje investicija u djelatnosti proizvodnje vina od grožđa za 0,5%, a u djelatnosti uzgoja grožđa za 11,4%.

**Tablica 2. Rang lista TOP pet poduzetnika po ukupnim prihodima u 2022. g., u djelat. proizvodnje vina od grožđa**

(iznosi u tisućama kuna)

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br.** | **OIB** | **Naziv** | **Sjedište** | **Ukupni prihodi** | | **Udio u NKD 11.02** | |
| **2021.** | **2022.** | **2021.** | **2022.** |
| 1. | 84196188473 | AGROLAGUNA d.d. | Poreč | 127.197 | 133.463 | 16,3% | 14,7% |
| 2. | 47074146147 | VINOPLOD-VINARIJA d.o.o. | Šibenik | 31.805 | 45.231 | 4,1% | 5,0% |
| 3. | 72212121406 | ĐAKOVAČKA VINA d.d. | Mandićevac | 40.796 | 40.435 | 5,2% | 4,4% |
| 4. | 19388962847 | BLATO 1902 d.d. | Blato | 31.572 | 36.217 | 4,0% | 4,0% |
| 5. | 30676482700 | GALIĆ d.o.o. | Kutjevo | 19.632 | 30.484 | 2,5% | 3,4% |
| **Ukupno TOP pet poduzetnika po UP u djelatnosti 11.02** | | | | **251.002** | **285.829** | **32,1%** | **31,4%** |

*Izvor: Fina, Registar godišnjih financijskih izvještaja*

Najveće ukupne prihode u djelatnosti proizvodnje vina od grožđa, u 2022. godini, ostvarilo je društvo AGROLAGUNA d.d. iz Poreča u iznosu od 133,5 milijuna kuna. Društvo je zaposlenima, njih 232, obračunalo prosječnu mjesečnu neto plaću u iznosu od 7.382 kune. Društvo je iskazalo negativan rezultat poslovanja u 2022. godini u iznosu od 8,8 milijuna kuna, što je 1,4 puta više u odnosu na neto gubitak od 6,2 milijuna kuna u 2021. godini.

Kod poduzetnika čija je pretežita djelatnost uzgoj grožđa, u 2022. godini društvo ILOČKI PODRUMI d.d. ostvarilo je najveće prihode u iznosu od 77,3 milijuna kuna (18,2% ukupnih prihoda razreda djelatnosti). Promatrano društvo zapošljavalo je 218 radnika kojima je obračunata prosječna mjesečna neto plaća u iznosu od 5.844 kune. RIZMAN VINA d.o.o. ostvarila su najveću dobit razdoblja u iznosu od 11,2 milijuna kuna, u odnosu na prethodno poslovno razdoblje kada su ostvarili dobit razdoblja od 396 tisuća kuna.

**Tablica 3. Rang lista TOP pet poduzetnika po ukupnim prihodima u 2022. godini, u djelatnosti uzgoja grožđa**

(iznosi u tisućama kuna)

|  |  |  |  |  |  |  |  |
| --- | --- | --- | --- | --- | --- | --- | --- |
| **R. br.** | **OIB** | **Naziv** | **Sjedište** | **Ukupni prihodi** | | **Udio u NKD 01.21** | |
| **2021.** | **2022.** | **2021.** | **2022.** |
| 1. | 38793818363 | ILOČKI PODRUMI d.d. | Ilok | 71.934 | 77.304 | 19,9% | 18,2% |
| 2. | 00307094055 | ERDUTSKI VINOGRADI d.o.o. | Erdut | 38.395 | 46.702 | 10,6% | 11,0% |
| 3. | 71000585584 | SAINTS HILLS d.o.o. | Zagreb | 25.221 | 28.484 | 7,0% | 6,7% |
| 4. | 69414419235 | GIANFRANCO KOZLOVIĆ | Buje | 20.964 | 25.079 | 5,8% | 5,9% |
| 5. | 34068889816 | JAKO VINO d.o.o. | Bol | 19.157 | 20.117 | 5,3% | 4,7% |
| **Ukupno TOP pet poduzetnika po UP u djelatnosti 01.21** | | | | **175.672** | **197.686** | **48,7%** | **46,7%** |

*Izvor: Fina, Registar godišnjih financijskih izvještaja*

Najveću dobit razdoblja u 2022. godini, u djelatnosti proizvodnje vina od grožđa iskazao je mali poduzetnik VINOPLOD-VINARIJA d.o.o. iz Šibenika, u iznosu od 5,5 milijuna kuna (u 2021. godini ostvarili su dobit od 1,9 milijuna kuna).

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome* ***je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i* ***želite ugovoriti uslugu ili kupiti veći broj paketa****:* [*prodaja@fina.hr*](mailto:prodaja@fina.hr)  *Ako* ***trebate korisničku podršku****: 0800 0080,* [*info@fina.hr*](mailto:info@fina.hr) |  |